Euroopan parlamentin ja neuvoston asetuksen (EU) N:o 1308/2013 105 artiklassa tarkoitetun, erään viinialan nimityksen eritelmän muutoksen hyväksymistä koskevan hakemuksen julkaiseminen

(2020/C 18/08)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1308/2013 (1) 98 artiklassa tarkoitetulla tavalla kahden kuukauden kuluessa tästä julkaisemisesta.

TUOTE-ERITELMÄÄN TEHTÄVÄÄ MUUTOSTA KOSKEVA HAKEMUS

”MENFI”

PDO-IT-A0786-AM02

Hakemuksen päiväys: 29.9.2014

1. Muutokseen sovellettavat säännöt

Asetuksen (EU) N:o 1308/2013 105 artikla – Muu kuin vähäinen muutos

2. Muutoksen kuvaus ja perustelut

2.1 Tuote-eritelmän 1 artikla – Nimitys ja viinit / Luokat: tuote-eritelmän ja yhtenäisen asiakirjan muuttaminen

Kuvaus

a) Tuote-eritelmään on lisätty luokka 4 Kuohuviini, johon kuuluvat — Spumante Bianco -viinit, myös viinit, joissa merkintä yhdestä seuraavista rypälelajikkeista: Chardonnay, Grecico, Chenin Blanc ja Moscato Bianco. — Spumante rosato.

b) Luokkaan 15 Kuivatuista rypäleistä valmistettu viini on lisätty seuraavat: — Bianco passito — Rosso passito.

Perustelut

Uudet viiniluokat, kuohuviini ja kuivatuista rypäleistä valmistettu viini, ovat hyvin vakiintuneita tuotteita asianomaisella alueella. Suojatun alkuperänimityksen ”Menfi” tuotantoalueella on tehty paljon kokeiluja viimeisten kahdenkymmenen vuoden aikana, ja tämän muutoksen tarkoituksena onkin ottaa huomioon uusi tilanne.

2.2 Tuote-eritelmän 1 artikla – Nimitys ja viinit / Uudet rypälelajikkeet: tuote-eritelmän ja yhtenäisen asiakirjan muuttaminen

Kuvaus

a) Tuote-eritelmään ja yhtenäiseen asiakirjaan lisätään useita uusia päärypälelajikkeita, kuten Grillo, Catarratto, Fiano, Damaschino, Viognier, Sauvignon, Pinot Grigio, Vermentino, Chenin Blanc, Moscato Bianco, Perricone, Frappato, Nerello Mascalese, Cabernet Franc, Pinot Nero, Alicante Bouchet, Alicante, Petit Verdot ja Aglianico. Uudet lajikkeet koskevat erityisesti seuraavia viinejä: — Bianco Spumante ja viinit, joissa merkintä Passito ja Superiore — Rosso passito — Menfi Rosato, myös Menfi Rosato Spumante -viinit, joissa merkintä Superiore ja joista jälkimmäisissä Inzolia-, Grillo-, Chardonnay-lajikkeita koskeva merkintä — Menfi Catarratto, myös viinit, joissa merkintä Superiore — Grecanico, joissa merkintä Superiore, ja Grecanico Spumante — Fiano, myös viinit, joissa merkintä Superiore — Damaschino — Viognier — Sauvignon — Pinot grigio — Vermentino — Chenin Blanc, myös Chenin Blanc Spumante — Moscato Bianco, myös Moscato Bianco Spumante — Nero d’Avola, joissa merkintä Riserva, ja Nero d’Avola Rosato — Perricone, myös viinit, joissa merkintä Riserva, ja Perricone Rosato — Frappato, myös Frappato Rosato — Nerello Mascalese, myös Nerello Mascalese Rosato – Cabernet Franc, myös Cabernet Franc Rosato — Merlot ja Cabernet Sauvignon Rosato — Shiraz, joissa merkintä Riserva, ja Shiraz Rosato — Pinot Nero, myös Pinot Nero Rosato — Alicante Bouchet, myös Alicante Bouchet Rosato – Alicante, myös Alicante Rosato — Petit Verdot, myös Petit Verdot Rosato — Aglianico, myös Aglianico Rosato. Viineissä on käytettävä edellä mainitusta rypälelajikkeista enintään kahta samanväristä lajiketta.

b) Määrityksestä on poistettu siihen aiemmin kuuluneet osa-alueet Feudo dei Fiori ja Bonera sekä yhden lajikkeen Sangiovese.

Perustelut

a) Nyt lisättävät rypälelajikkeet, roseeviinit ja viinit, joissa on Superiore-merkintä, ovat hyvin vakiintuneita tuotteita asianomaisella alueella. Myös uusissa viinityypeissä, joissa on uusia rypälelajikkeita koskeva merkintä, viitataan päivitettyihin viinilajikkeisiin, joita on jo tuotettu alueella ja joita voidaan jo käyttää suojatun alkuperänimityksen ”Menfi” saaneissa, rypälelajikkeiden yhdistelmistä valmistetuissa valko- ja punaviineissä joko päälajikkeina, jolloin niiden osuus on vähintään 60–75 prosenttia viinin rypäleistä, tai toissijaisina lajikkeina, jolloin niiden osuus on 20–30 prosenttia viinin rypäleistä. Viimeisten kahdenkymmenen vuoden aikana suojatun alkuperänimityksen ”Menfi” tuotantoalueella on tehty paljon uusien lajikkeiden käyttöönottoon ja jo viljeltävänä olevien lajikkeiden kehittämiseen liittyviä kokeiluja. Tämän muutoksen tarkoituksena onkin ottaa huomioon uusi tilanne.

b) Viljelymenetelmien ja viininvalmistusmenetelmien uudelleenjärjestelyn ja kehittämisen osalta on todettava, että suojatun alkuperänimityksen saaneen alueen tuotteiden laatu on yleisesti varsin yhtenäinen, eikä Feudo dei Fiorin ja Boneran osa-alueilla tuotettujen rypäleiden ja muualla suojatun alkuperänimityksen saaneella alueella tuotettujen rypäleiden välillä ole vuosien mittaan havaittu selviä eroja. Tämän vuoksi katsottiin, että näitä osa-alueita koskevia merkintöjä ei ollut tarpeen käyttää. Sen sijaan päätettiin yksinkertaistaa tuote-eritelmää ja antaa enemmän painoarvoa suojatulle alkuperänimitykselle ”Menfi”.

2.3 Tuote-eritelmän 2 artikla – Rypälelajikkeiden yhdistelmät: tuote-eritelmän ja yhtenäisen asiakirjan muuttaminen

Kuvaus

a) Menfi Bianco -tyypin valmistuksessa käytettävä rypälelajikkeiden yhdistelmä on standardoitu kaikkien viiniluokkien eli Spumante-, Vendemmia Tardiva-, Passito- ja Superiore-viinien osalta. Grillo-rypälelajike on lisätty päärypälelajikkeisiin, joiden osuus voi olla vähintään 60 prosenttia. Toissijaisten rypälelajikkeiden osuutta on lisätty 25 prosentista enintään 40 prosenttiin muiden valkoisten rypälelajikkeiden, myös Sisilian alueelle viljeltäväksi soveltuvien aromaattisten lajikkeiden, osalta.

b) Menfi Rosso -tyypin valmistuksessa käytettävät rypälelajikkeet on standardoitu kaikkien viiniluokkien eli Riserva-, Passito- ja Rosato-viinien osalta. Perricone-, Nerello Mascalese-, Alicante- ja Alicante Bouchet -rypälelajikkeet on lisätty päärypälelajikkeisiin, joiden osuus voi olla vähintään 60 prosenttia. Päärypälelajikkeista poistetaan Sangiovese-lajike. Toissijaisten rypälelajikkeiden osuutta on lisätty 30 prosentista enintään 40 prosenttiin muiden punaisten rypälelajikkeiden, myös Sisilian alueelle viljeltäväksi soveltuvien aromaattisten lajikkeiden, osalta.

Perustelut

Rypälelajikkeiden yhdistelmiä on muutettu puna- ja valkoviinien osalta siten, että niihin sisällytetään edustavimmat lajikkeet, joita viljellään perinteisesti suojatun alkuperänimityksen saaneiden Menfi-viinien tuotantoalueella. Erityistä huomiota on kiinnitetty alkuperäislajikkeisiin.

2.4 Tuote-eritelmän 3 artikla – Tuotantoalue: tuote-eritelmän ja yhtenäisen asiakirjan muuttaminen

Kuvaus

Tuotantoaluetta on laajennettu siten, että siihen kuuluu koko Menfin kunnan hallintoalue ja joitakin muiden kuntien kyliä, jotka kuuluivat aiemmin tuotantoalueeseen vain osittain. Tuotantoalueeseen kuuluvat tarkemmin sanottuna Sciaccan kunnan Costa Finocchiaran, Vallone Caricagiachin, Piana Grande di Misilifurmen ja Monte Ciramin kylät ja Sambuca di Sicilian kunnan Misilibesin kylä. Castelvetranon kunnan alueella tuotantoaluetta on laajennettu siten, että siihen kuuluvat kaikki tuote-eritelmän 3 artiklassa mainitut kylät (Casuzze, Case Nuove, Moscafratta, Serralunga, Belicello ja Belìce), jotka kuuluivat aiemmin tuotantoalueeseen vain osittain.

Perustelut

Laajentamishalu perustuu tarpeeseen liittää tuotantoalueeseen läheiset viininviljelyalueet, joiden ominaisuudet ovat samat kuin nykyisillä viininviljelyalueilla ja joilla on aina viljelty viiniköynnöksiä, mutta jotka sijaitsevat hajallaan eri lähialueilla. Yhtenäisempi tuotantoalue onkin määritetty maan ominaisuuksien, viljelyjärjestelmien sekä maaperän ja ilmasto-olosuhteiden pohjalta. Rajattu alue on kuvattu yksityiskohtaisesti, ja määrityksessä viitataan virallisessa kiinteistörekisterissä käytettyihin kiinteistörekisterikarttoihin ja niiden mukaisiin rajoihin sekä asianomaisiin osa-alueisiin ja kyliin. Rajatun tuotantoalueen kuvauksessa mainitaan kiinteistörekisterissä käytettyjen virallisten karttojen numerot, joiden alueella palstat voidaan tunnistaa.

2.5 Tuote-eritelmän 4 artikla – Viininviljelystandardit: tuote-eritelmän ja yhtenäisen asiakirjan muuttaminen

Kuvaus

Viininviljelystandardeja on yksinkertaistettu ja rypäleiden enimmäistuotos hehtaaria kohden on määritetty vahvistamalla kunkin tuote-eritelmän 1 artiklassa mainitun viinityypin luonnollinen vähimmäisalkoholipitoisuus tilavuusprosentteina ja säilyttämällä viinityyppien laatuparametrit ennallaan (rypäleiden enimmäistuotokset hehtaaria kohden ja luonnollinen vähimmäisalkoholipitoisuus).

Viittaukset osa-alueisiin on poistettu ja Vendemmia Tardiva -viinejä (myöhään korjatut viinit) koskevat säännöt on siirretty seuraavaan artiklaan. Lisäksi on täsmennetty, että suojatun alkuperänimityksen saaneita Menfi-viinejä voidaan valmistaa istutusta seuraavan kolmannen vuoden sadosta alkaen.

Perustelut

Tärkeimmät viininviljelystandardit on vahvistettu ja tiettyjä viljelyparametrejä on kehitetty, erityisesti uusien istutusten viiniköynnösten määrää hehtaaria kohden on kasvatettu.

Paremman yleiskuvan saamiseksi aiemmin artiklan selostusosassa kuvatut laatuparametrit (rypäleiden enimmäistuotos hehtaaria kohden ja luonnollinen vähimmäisalkoholipitoisuus) esitetään taulukkomuodossa kaikkien tuote-eritelmän 1 artiklaan sisältyvien viinityyppien osalta.

2.6 Tuote-eritelmän 5 artikla – Viinin tuotanto- ja pullotusalueen rajaaminen: tuote-eritelmän ja yhtenäisen asiakirjan muuttaminen

Kuvaus

a) Rypäleiden tuotantoalueen laajentamisen mukaisesti viininvalmistusalueen rajoja on muutettu siten, että tuotantoalueeseen kuuluu koko Menfin kunnan alue ja seuraavat sen läheisyydessä sijaitsevat kunnat: tuotantoalueen ulkopuolella Montevago ja Santa Margherita Belice sekä alueella sijaitsevat Sambuca di Sicilia, Sciacca ja Castelvetrano asetuksen (EY) N:o 607/2009 6 artiklan 4 kohdan b alakohdan säännösten mukaisesti.

b) Kuohuviinin tuotantoalueeseen kuuluu koko Sisilian hallintoalue asetuksen (EY) N:o 607/2009 6 artiklan 4 kohdan b alakohdan säännösten mukaisesti.

c) Viinien pullotuksen on tapahduttava edellä mainituilla viinin tuotantoalueilla.

Perustelut

a) ja b) Viinin tuotantoalue määritetään asetuksen (EY) N:o 607/2009 6 artiklan 4 kohdan b alakohdan poikkeuksen huomioon ottamiseksi. Näin tuottajille annetaan mahdollisuus käyttää myös tuotantoalueen läheisyydessä sijaitsevia tuotantolaitoksia.

c) Asetuksen (EY) N:o 607/2009 8 artiklan mukaisesti pullotuksen on tapahduttava rajatulla maantieteellisellä alueella, jotta voidaan turvata suojatun alkuperänimityksen ”Menfi” saaneen viinin laatu ja maine sekä taata sen alkuperä ja varmistaa asianmukaisten tarkastusten tehokkuus. Suojatun alkuperänimityksen ”Menfi” saaneiden viinien erityispiirteet ja ominaisuudet, jotka liittyvät viinien alkuperäalueeseen, voidaan taata paremmin, jos viini pullotetaan tuotantoalueella. Rajatun alueen tuottajilla on tarvittavat tiedot ja taidot soveltaa ja noudattaa viinin kuljetusta ja pullottamista koskevia teknisiä sääntöjä. Tällä vaatimuksella vältetään tuotteen kuljetuksesta pullotettavaksi alueen ulkopuolella mahdollisesti aiheutuvat riskit, joita ovat muun muassa liian korkeasta tai alhaisesta lämpötilasta aiheutuva hapettuminen ja tuotteen huononeminen ja lämpöstressi, jotka vaikuttavat haitallisesti viinin kemiallis-fyysisiin ominaisuuksiin (hapokkuus, polyfenolit ja värin antavat aineet) sekä aistinvaraisiin ominaisuuksiin (väri, aromi, maku) ja stabiiliuteen. Mikrobiologisen kontaminaation (joka aiheutuu bakteereista, viruksista, sienistä, homeesta tai hiivoista) riski on myös pienentynyt. Tämä vaatimus hyödyttää viinintuottajia, jotka ovat tietoisia riskeistä ja vastuussa suojatun alkuperänimityksen laadun säilyttämisestä, ja antaa kuluttajille takeet viinien alkuperästä ja laadusta sekä siitä, että viini on tuote-eritelmän mukainen. Lisäksi toimivaltaisten elinten tekemät tarkastukset ovat tehokkaampia pienemmällä alueella.

2.7 Tuote-eritelmän 5 artikla – Tuotokset ja viininvalmistusmenetelmät: tuote-eritelmän ja yhtenäisen asiakirjan muuttaminen

Kuvaus

Tuote-eritelmään on liitetty rypäle- ja viinituotoksia koskeva taulukko.

Valkoviinin tuotosta on korotettu 65 prosentista 70 prosenttiin.

Rypäleiden kuivaamismenetelmät on kuvattu Vendemia Tardiva -viinien lisäksi myös Passito-viinien osalta. Vanhassa tuote-eritelmässä menetelmät kuvattiin 4 artiklassa.

Lisäksi on määritetty Riserva-viinejä koskevat vanhentamismenetelmät ja Superiore-viinejä koskevat puhdistusmenetelmät.

Perustelut

a) Paremman yleiskuvan saamiseksi tuote-eritelmään on liitetty rypäle- ja viinituotoksia koskeva taulukko, jota on päivitetty useiden viinityyppien osalta. Aiemmin tiedot on kuvattu artiklan selostusosassa.

b) Valkoviinin tuotosta on korotettu 65 prosentista 70 prosenttiin. Korotus on pieni mukautus, jota pyydetään testitulosten ja innovatiivisten viininvalmistusmenetelmien perusteella. Ne ovat osoittaneet, että tällainen korotus ei vaikuta viinin analyyttisiin ja aistinvaraisiin ominaisuuksiin.

c) Rypäleiden kuivaamismenetelmät on kuvattu Passito-viinityypin lisäämisen takia

d) Vanhassa tuote-eritelmässä kuvattuja viininvalmistusstandardeja on täydennetty. Erityistä huomiota on kiinnitetty Superiore-merkinnän saaneen Menfi Bianco -viinityypin ja siihen kuuluvien viinien, joissa Catarratto-, Chardonnay-, Fiano- ja Grecanico-rypälelajikkeita koskeva merkintä, puhdistusmenetelmiin sekä niiden Riserva-merkinnän saaneiden viinien vanhentamismenetelmiin, joissa on Nero d’Avola-, Perricone- ja Shiraz-rypälelajikkeita koskeva merkintä.

2.8 Tuote-eritelmän 6 artikla – Nautittavaksi tarkoitettujen viinien ominaisuudet: tuote-eritelmän ja yhtenäisen asiakirjan muuttaminen

Kuvaus

a) Kaikki tuote-eritelmään sisältyvät viinityypit ovat mukana kuvauksineen. Tuote-eritelmästä poistettuja viinityyppejä ei ole huomioitu (Menfi Feudo dei Fiori ja Menfi Bonera).

b) Artiklan 3 kohta, joka koskee ministeriön toimivaltaa antaa päätös kokonaishappopitoisuuden ja sokerittoman uutoksen vähimmäispitoisuuden muuttamisesta, on poistettu.

Perustelut

a) Tuote-eritelmään nyt lisättyjen viinien ominaisuudet on kuvattu ja eritelmässä jo olleiden viinien ominaisuudet tarkistettu analyyttisten ja aistinvaraisten ominaisuuksien kuvaamiseksi tarkemmin. Nämä hyvin selkeät ja omaleimaiset ominaisuudet voidaan yksilöidä selkeästi ja niiden yhteys tuote-eritelmän 9 artiklan mukaiseen maantieteelliseen alueeseen voidaan todentaa. Eritoten mainittakoon, että kaikkien viinien kemiallis-fyysiset ominaisuudet ovat tasapainossa. Tämä takaa tasapainoisen maun. Kaikkien viinityyppien aromit ovat miellyttäviä, harmonisia, omaleimaisia ja hienostuneita, ja niissä on joskus hedelmäisiä, kukkaisia ja kasveihin viittaavia vivahteita, jotka ovat ominaisia valmistuksessa käytetyille rypälelajikkeille.

b) 6 artiklan 3 kohta poistetaan, koska se ei ole enää yhdenmukainen voimassa olevan lainsäädännön kanssa.

2.9 Tuote-eritelmän 7 artikla – Merkinnät ja esillepano: tuote-eritelmän ja yhtenäisen asiakirjan muuttaminen

Kuvaus

a) Tuote-eritelmään on lisätty mahdollisuus käyttää muita viinitilaan viittaavia topografisia merkintöjä.

b) Suojatun alkuperänimityksen ”Menfi” saaneiden viinien merkinnöissä ja esillepanossa voidaan käyttää nimeä Sicilia, jolloin se viittaa suurempaan maantieteelliseen yksikköön.

Perustelut

a) Viittauksella viinitilaan halutaan osoittaa etiketissä paremmin, että viini on peräisin yhdeltä tietyltä viinitilalta.

b) Viittaus laajempaan maantieteelliseen yksikköön Sicilia antaa kuluttajalle paremmat tiedot suojatun alkuperänimityksen ”Menfi” saaneiden viinien maantieteellisestä sijainnista voimassa olevan kansallisen ja EU:n lainsäädännön mukaisesti.

2.10 Tuote-eritelmän 8 artikla – Pakkaus: tuote-eritelmän ja yhtenäisen asiakirjan muuttaminen

Kuvaus

Kaikki pakkaukset, joiden tilavuus enintään 3 litraa, ovat sallittuja.

Erikokoisten ja -mallisten ja eri materiaaleista valmistettujen säiliöiden käyttö on sallittu

(pussit ja laatikot).

Kaikki lainsäädännön mukaiset sinetöintimenetelmät on sallittu, pois luettuna kruunukorkit.

Perustelut

Tarkoituksena on antaa viinintuottajille vapaammat kädet käyttää haluamiaan säiliöitä ja sinetöintimenetelmiä, myös innovatiivisia, ja tarjota siten enemmän vaihtoehtoja kuluttajien tarpeisiin vastaamiseksi. Näin edistetään mahdollisuuksia markkinoida ja saattaa suojatun alkuperänimityksen saaneita tuotteita eri markkinoille sekä EU:ssa että kansainvälisesti.

2.11 Yhteys ympäristöön: tuote-eritelmän 9 artiklan ja yhtenäisen asiakirjan muuttaminen

Kuvaus

a, b ja c alakohtaan tehdään joitakin selvennyksiä ja lisäyksiä.

Perustelut

Maantieteellisen alueen ja tuotettujen viiniluokkien välisen syy-yhteyden kuvausta muutetaan ja sitä täydennetään tuote-eritelmään tehtyjen muutosten mukaisesti rajatun alueen laajentamisen ja uusien tuotelajien mukaan ottamisen osalta.

YHTENÄINEN ASIAKIRJA

1. Nimi

Menfi

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Kuohuviini

15. Kuivatuista rypäleistä valmistetut viinit

4. Viinin/viinien kuvaus

Luokka 1: Viinit – ”Menfi” bianco, Inzolia, Grillo, Chardonnay, Cataratoto, Grecico, Fiano

Väri: oljenkeltainen, jonka voimakkuus vaihtelee

Aromi: hieno, hienostunut, herkkä, omaleimainen, miellyttävä hedelmän tuoksu

Maku: kuiva, tasapainoinen, lajikkeelle ominainen, maukas, miellyttävä, harmoninen, täyteläinen, voimakas

Kokonaisalkoholipitoisuus tilavuusprosentteina vähintään: 11,00 %

Sokeriton uutos vähintään: 16,0 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Luokka 1: Viinit – ”Menfi” bianco superiore, Chardonnay superiore, Catarratto superiore, Grecanico superiore, Fiano superiore

Väri: oljenkeltainen, jonka voimakkuus vaihtelee

Aromi: hieno, hienostunut, lajikkeelle ominainen, hedelmän tuoksu

Maku: kuiva, tasapainoinen, omaleimainen, miellyttävä, harmoninen, täyteläinen, voimakas

Kokonaisalkoholipitoisuus vähintään: 11,5 %

Sokeriton uutos vähintään: 16,0 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Luokka 1: Viinit – Menfi Damaschino, Viognier, Sauvignon, Pinot Grigio, Vermentino, Chenin Blanc, Moscato Bianco

Väri: oljenkeltainen, jonka voimakkuus vaihtelee ja jossa toisinaan häivähdys vaaleanvihreää

Aromi: hieno, hienostunut, lajikkeelle ominainen, miellyttävä hedelmän tuoksu, raikas, muskatin aromi

Maku: kuiva, miellyttävä, harmoninen, tuore, täyteläinen, voimakas

Kokonaisalkoholipitoisuus vähintään: 10,5 %

Sokeriton uutos vähintään: 17,0 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Luokka 15: Kuivatuista rypäleistä valmistetut viinit – ”Menfi” Bianco Vendemmia Tardiva, Bianco passito

Väri: oljenkeltaisesta kullanväriseen

Aromi: omaleimainen, hienostunut, viipyilevä

Maku: kuivasta makeaan, luonteenomainen, tasapainoinen

Kokonaisalkoholipitoisuus vähintään: 15,0 %

Sokeriton uutos vähintään: 22,0 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Luokka 4: Kuohuviini – ”Menfi” Bianco Spumante, myös viinit, joissa lajiketta koskeva merkintä Chardonnay, Grecanico, Chenin Blanc, Moscato Bianco

Vaahto: hienojakoinen ja pitkäkestoinen

Väri: oljenkeltainen, jonka voimakkuus vaihtelee

Aromi: omaleimainen, hieno

Maku: tuore, harmoninen, erittäin kuivasta (extra dry) makeaan

Kokonaisalkoholipitoisuus vähintään: 11,0 %

Sokeriton uutos vähintään: 15,0 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Luokka 1: Viinit – ”Menfi” Rosso, Nero d’Avola, Perricone ja Shiraz – kaikkien osalta myös viinit, joissa Riserva-merkintä

Väri: rubiininpunainen, jonka voimakkuus vaihtelee, taittuu Riservan osalta granaatinpunaiseen

Aromi: miellyttävä, hieno, herkkä, omaleimainen, hedelmäinen, toisinaan mausteinen

Maku: kuiva, harmoninen, täyteläinen, hieman tanniininen, voimakas

Kokonaisalkoholipitoisuus vähintään: 11,5 %

Sokeriton uutos vähintään: 22,0 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Luokka 1: Viinit – ”Menfi” Frappato, Nerello Mascalese, Cabernet Franc, Merlot, Cabernet Sauvignon

Väri: rubiininpunainen, jonka voimakkuus vaihtelee

Aromi: hieno, herkkä, omaleimainen, hedelmäinen, kukkainen, kasviperäinen, voimakas

Maku: kuiva, harmoninen, täyteläinen, tasapainoinen, raikas, pistävä, omaleimainen, voimakas

Kokonaisalkoholipitoisuus vähintään: 12,0 %

Sokeriton uutos vähintään: 21,0 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Luokka 1: Viinit – ”Menfi” Pinot Nero, Alicante Bouchet, Alicante, Aglianico, Petit Verdot

Väri: rubiininpunainen, jonka voimakkuus vaihtelee

Aromi: herkkä, omaleimainen, hedelmäinen, toisinaan mausteinen, voimakas

Maku: kuiva, harmoninen, hieman tanniininen, omaleimainen

Kokonaisalkoholipitoisuus vähintään: 12,0 %

Sokeriton uutos vähintään: 23,0 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Luokka 15: Kuivatuista rypäleistä valmistetut viinit – ”Menfi” Rosso passito

Väri: rubiininpunainen, viinin ikääntyessä granaatinpunaisia sävyjä

Aromi: omaleimainen, hienostunut, viipyilevä

Maku: kuivasta makeaan, luonteenomainen, tasapainoinen

Kokonaisalkoholipitoisuus vähintään: 16,0 %

Sokeriton uutos vähintään: 28,0 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) 11 Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Luokka 1: Viinit – ”Menfi” Rosato, myös viinit, joissa lajiketta koskeva merkintä Nero d’Avola, Perricone, Frappato, Nerello Mascalese

Väri: eri sävyisen vaaleanpunainen

Aromi: hieno, hienostunut, herkkä, omaleimainen

Maku: kuiva, harmoninen, tasapainoinen

Kokonaisalkoholipitoisuus vähintään: 11,5 %

Sokeriton uutos vähintään: 17,0 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Luokka 1: Viinit – ”Menfi” Cabernet franc rosato, Merlot rosato, Cabernet sauvignon rosato, Shiraz rosato, Pinot Nero rosato

Väri: eri sävyisen vaaleanpunainen

Aromi: herkkä, omaleimainen

Maku: kuiva, harmoninen

Kokonaisalkoholipitoisuus vähintään: 11,5 %

Sokeriton uutos vähintään: 17,0 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Luokka 1: Viinit – ”Menfi” Alicante Bouchet rosato, Alicante rosato, Aglianico rosato, Petit Verdot rosato

Väri: eri sävyisen vaaleanpunainen

Aromi: herkkä, omaleimainen

Maku: kuiva, harmoninen

Kokonaisalkoholipitoisuus vähintään: 11,5 %

Sokeriton uutos vähintään: 17,0 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Luokka 4: Kuohuviini – ”Menfi” Rosato Spumante

Vaahto: hienojakoinen ja pitkäkestoinen

Väri: vaaleanpunainen, jonka voimakkuus vaihtelee

Aromi: omaleimainen, herkkä

Maku: raikas, harmoninen, erittäin kuivasta (extra dry) puolikuivaan (demi-sec)

Kokonaisalkoholipitoisuus vähintään: 11,5 %

Sokeriton uutos vähintään 15,0 g/l. Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Olennaiset viininvalmistusmenetelmät

Ei ole

b. Enimmäistuotokset

Menfi Bianco, Rosso, Rosato, Spumante Bianco, Spumante Rosato, Inzolia, Grillo, Catarratto, Grecanico including Grecanico Spumante, Damaschino, Viognier:

84 hl/ha.

Menfi Vermentino, Chenin Blanc including Chenin Blanc Spumante, Nero d’Avola, Perricone ja Shiraz, myös Riserva ja Rosato, Frappato, Merlot:

84 hl/ha.

Menfi Nerello Mascalese, Alicante Bouchet, Alicante, Petit Verdot ja Aglianico, myös Aglianico Rosato:

84 hl/ha.

Menfi Chardonnay, myös Chardonnay Spumante, Sauvignon, Pinot Grigio, Moscato Bianco, myös Moscato Bianco Spumante:

77 hl/ha.

Menfi Cabernet Franc, Cabernet Sauvignon ja Pinot Nero, myös Pinot Nero Rosato:

77 hl/ha.

Menfi Catarratto Superiore, Grecanico Superiore, Fiano:

70 hl/ha.

Menfi Chardonnay Superiore:

66,5 hl/ha.

Menfi Fiano Superiore:

63 hl/ha.

Menfi Bianco Vendemmia Tardiva:

48 hl/ha.

Menfi Bianco Passito, Rosso Passito:

40 hl/ha.

6. Rajattu maantieteellinen alue

Suojatun alkuperänimityksen ”Menfi” saaneen viinin valmistuksessa käytettävien rypäleiden tuotantoalueeseen kuuluvat seuraavat alueet:

— Menfin kunnan (Agrigenton maakunta) koko hallintoalue, joka on merkitty kiinteistörekisterin karttoihin nro 1–99.

— Sciaccan kunnan (Agrigenton maakunta) hallinnollinen alue, joka on merkitty kiinteistörekisterin karttoihin nro 1, 2, 3, 4, 5, 6, 7, 10, 11, 13, 14, 15, 16 ja 23 ja jonka rajat muodostuvat seuraavasti: Lännessä rajaviiva kulkee Sambuca di Sicilian kunnan ja kartan nro 67 yhtymäkohdasta mainitun kunnan rajaa pitkin etelään päin ja jatkuu sen jälkeen Menfin kunnan itärajaa Sciaccan kunnan kartan nro 23 etelärajalle. Etelässä rajaviiva seuraa kartan nro 23 reunaa. Idässä rajaviiva seuraa karttojen nro 23, 16, 15, 11, 6, 7 ja 4 reunaa. Pohjoisessa rajaviiva seuraa karttojen nro 4, 3 ja 1 pohjoisreunaa sekä Aranciojärven rantaa. Idässä rajaviiva mukailee Sambuca di Sicilian kunnan karttaa nro 69. Maa-alueeseen kuuluvat alueet Costa Finocchiara, Vallone Caricagiachi, Piana Grande di Misilifurme, Ulmo, Maroccoli ja Monte Cirami.

— Sambuca di Sicilian kunnan (Agrigenton maakunta) hallinnollinen alue, joka on merkitty kiinteistörekisterin karttoihin nro 50, 51, 52, 53, 54, 55, 56, 57, 66, 67 ja 69. Karttojen nro 50, 51, 52, 53, 54, 55, 56, 57, 66 ja 67 rajat muodostuvat seuraavasti: Lännessä rajaviiva kulkee Menfin kunnan kartan nro 23 itärajaa, jatkuu itään päin kyseisen kunnan karttojen nro 41 ja 43 rajaa pitkin ja kääntyy pohjoiseen päin pitkin Sciaccan kunnan rajaa saman kunnan kartan nro 1 yhtymäkohtaan asti. Pohjoisessa rajaviiva kulkee Santa Margherita di Belìcen kunnan aluetta mukaillen. Maa-alueeseen kuuluvat alueet Arancio, Arancio Piccolo, Misilibesi ja Tardara. Kartta nro 69 koskee Sambuca di Sicilian kunnan lounaisosaa, ja maa-alueeseen kuuluvat alueet Fondazzazzo ja Cellaro.

— Osa Castelvetranon kunnan (Trapanin maakunta) hallinnollista aluetta, joka on määritetty kiinteistörekisterin kartoissa nro 119, 131, 132, 145, 146, 157 ja 168 ja jonka raja kulkee idässä ja pohjoisessa Menfin kunnan hallinnollisen rajan mukaisesti ja lännessä Belìcejoen mukaisesti jokisuulle asti ja etelässä Välimeren mukaisesti. Rajattuun alueeseen kuuluvat alueet Casuzze, Case Nuove, Moscafratta, Serralunga, Belicello ja Belìce.

7. Pääasiallinen rypälelajike / pääasialliset rypälelajikkeet

Aglianico N.

Pinot grigio

Ansonica B. – Insolia

Ansonica B. – Inzolia

Ansonica B.

Cabernet franc (P) – Cabernet

Cabernet sauvignon (P) – Cabernet

Calabrese N. – Nero d’Avola N.

Catarratto bianco comune B. – Catarratto

Catarratto bianco lucido B. – Catarratto

Chardonnay (V)

Chenin B.

Damaschino (V)

Fiano (V)

Frapato N. – Frappato d’Italia

Grecanico Dorato (V) – Grecanico

Grillo (V)

Merlot (P)

Moscato Bianco (V) – Moscato

Nerello Mascalese (P)

Perricone (P)

Perricone N. – Picitello

Petit Verdot (P)

Pinot Nero (P) – Pinot

Sauvignon B. – Sauvignon blanc

Shiraz (P) – Shiraz

Vermentino (V)

Viogner (V)

Alicante Bouchet N.

Alicante (P)

8. Yhteyden/yhteyksien kuvaus

Suojattu alkuperänimitys Menfi – Kaikki viiniluokat

Kaikkien viiniluokkien (viini, kuohuviini ja kuivatuista rypäleistä valmistettu viini) yhteys rajattuun maantieteelliseen alueeseen määrittyy alueelle tyypillisten maatyyppien (tulvatasangot, rannikkopenkereet, rinteet, saviperäiset mäenrinteet sekä merkelimaa ja kalkkikivi) välisten yhtymäkohtien ja vuorovaikutuksen mukaan. Ne muodostavat ainutlaatuisen maisemakokonaisuuden, jolle on ominaista Välimeren ilmasto, jossa lämpötila on jatkuvasti (myös talvella) yli nolla astetta, sateiset syksyt ja talvet sekä kuumat ja kuivat kesät, jolloin on riittävästi auringonpaistetta ja riittävä ilmanvaihto.

Nämä rajatun alueen ominaisuudet, pääasiassa tasainen ja vain paikoitellen mäkinen maasto sekä viiniviljelmien osakseen saama auringonvalo luovat viiniköynnöksen viljelylle erityisen hyvät edellytykset.

Tämän alueen maalaji koostuu vaihtelevista määristä kalkkikiveä ja savea, vaihtelee alkalisesta subalkaliseen ja sen fysikaalis-kemiallinen rakenne on tasapainoinen. Juurijärjestelmien kehityksen kannalta olennaisia perusominaisuuksia ovat esimerkiksi se, että maalaji päästää liiallisen veden valumaan pois ja pystyy varastoimaan vettä.

Maaperä edistää viiniköynnösten kehitystä, koska useimmat ravintoaineet ovat helposti saatavilla. Lisäksi mikrobien toiminta edistää typen, fosforin ja rikin saatavuutta.

Näiden tekijöiden ja ilmaston välinen vuorovaikutus sekä lämpötilan vaihtelu alkukesästä sadonkorjuuseen asti vaikuttavat siten, että kasvit kasvavat ja tuottavat hyvin ja rypäletertut kypsyvät tasapainoisesti ja rypäleisiin muodostuu runsaasti polyfenoleita ja aromaattisia esiasteita.

Suojattu alkuperänimitys Menfi – Luokka 1: Viinit

Luokan 1 viinituotteet liittyvät vuosisataiseen viininviljelyyn, ja kaikki alkuperäiset ja tuodut rypälelajikkeet soveltuvat täysin niiden valmistukseen. Näitä rypälelajikkeita viljellään maaperän ja ilmaston kannalta sopivimmaksi katsotulla alueella ja tarkoituksena on tuottaa korkealaatuisia ja helposti tunnistettavia viinejä.

Tuotetuilla viineillä on yhteisiä ominaisuuksia, kuten alkoholipitoisuus, voimakkaat aromit ja hyvä rakenne. Ominaisuudet johtuvat erittäin mineraalipitoisesta maaperästä, Välimeren ilmastosta ja vaihtelevasta lämpötilasta.

Satovuoden valko- ja punaviineille ovat ominaisia kukkaiset ja hedelmäiset aromit ja maukkuus kitalaella.

Riserva- ja Superiore-viineille on ominaista se, että ne ovat tiiviitä, niiden rakenne on hyvä ja niissä on toissijaisia aromeja.

Tulvatasangoilta peräisin olevat valkoviinit ovat pääasiassa maukkaita ja luonteeltaan makean mausteisia (erityisesti Chardonnay-lajike). Sitä vastoin korkeammilla maa-alueilla tuotettujen viinien ominaispiirteet vaihtelevat hedelmäisen (liittyy lajikkeeseen), kukkaisen ja terävän sekä kehittyneen ja kypsän välillä.

Cabernet Sauvignon- ja Shiraz-rypälelajikkeista valmistetaan punaviiniä alavammalla maalla rannikkopenkereillä. Kasvupaikka vaikuttaa erityisesti Cabernet Sauvignon -viineille ominaisten ruohon vivahteiden ja kukkaisen hedelmäisyyden väliseen tasapainoon ja takaa Shiraz-viinien hedelmäiset vivahteet.

Maltillisessa korkeudessa sijaitsevien viinitarhojen erityisesti Nero d’Avola- ja Merlot-rypälelajikeista valmistetuissa viineissä on monimutkaisia ja kypsiä fenolisia vivahteita, jotka ovat tasapainoisia mausteisten ja hedelmäisen kukkaisten vivahteiden kanssa. Näitä viinejä nautitaan perinteisesti paikallisen ja sisilialaisen keittiön tyypillisten tuotteiden (suojatun alkuperänimityksen saaneet juustot Vastedda, Valle del Belìce, Pecorino Siciliano ja paikalliset kalat sardiini, anjovis ja muut öljyiset kalat) kanssa.

Suojattu alkuperänimitys Menfi – Luokka 4: Kuohuviini

Kuohuviinit ovat väriltään oljenkeltaisia, ja värin voimakkuus vaihtelee. Roseekuohuviinit ovat väriltään vaaleanpunaisia, ja värin voimakkuus vaihtelee. Kuohuviinien kuplat ovat pieniä, ja raikkaissa viineissä on kukkaisia tai hedelmäisiä vivahteita. Ominaisuudet johtuvat erittäin mineraalipitoisesta maaperästä, Välimeren ilmastosta sekä vaihtelevasta lämpötilasta.

Etenkin Chardonnay- ja Chenin Blanc -lajikkeita viljellään pääasiassa merkelimaasta johtuvassa kalkki- ja savipitoisessa maaperässä korkeilla kukkuloilla ja niistä valmistetaan myös kuohuviinejä.

Kuohuviinin tuotanto liittyy paikalliseen viininviljelyperinteeseen ja viininvalmistukseen liittyvään innovointiin sekä tälle tuoteluokalle määritettyjen alkuperäisten ja tuotujen lajikkeiden käyttöön.

Ympäristö ja inhimilliset tekijät luovat kuohuviinejä, joille ovat ominaisia juuri oikea hapokkuus ja raikkaus ja aromaattiset vivahteet. Viinit täydentävät täydellisesti alueen gastronomiaa ja tyypillisiä paikallisia tuotteita, joita ovat muun muassa Carciofo Spinoso di Menfi -artisokka, suojatun alkuperänimityksen saanut Vastedda-juusto, suojatun alkuperänimityksen saanut Olive Nocellara del Belìce -oliivit, öljyiset kalat ja hunajameloni.

Suojattu alkuperänimitys Menfi – Luokka 15: Kuivatuista rypäleistä valmistetut viinit

Kuivatuista rypäleistä valmistettujen viinien rakenne on aina hyvä ja hapokkuus ja makeus ovat tasapainossa. Viinien hedelmäiset vivahteet vaihtelevat käytettyjen rypälelajikkeiden mukaan. Ominaisuudet johtuvat erittäin mineraalipitoisesta maaperästä ja etenkin Välimeren ilmastosta. Sille ovat ominaisia kuumat ja kuivat kesät, jolloin on riittävästi auringonpaistetta ja riittävä ilmanvaihto. Nämä tekijät edistävät sokerin muodostumista rypäleisiin. Viinien raikkaus johtuu puolestaan vaihtelevasta lämpötilasta.

Valko- ja punaviinien rakenne on hyvä ja hapokkuus ja makeus ovat tasapainossa. Maaperän ja käytettyjen rypälelajikkeiden yhdistelmästä riippuen viineissä voi olla pähkinöiden, kuten saksanpähkinöiden, manteleiden ja pistaasipähkinöiden, vivahteita, joita täydentävät appelsiinimarmeladin vivahteet (tulvatasangot). Valko- ja punaviineissä on keltaisten hedelmien, kuten ananaksen, aprikoosin, taatelin ja kuivatun viikunan, vivahteita. Viinit ovat hienostuneita ja maultaan makeita ja niissä on hapokkuutta ja sitrushedelmäinen loppumaku (rannikkopenkereet maltillisella korkeudella).

Saviperäisten rinteiden ja rinteiden, joilla rypäleet kypsyvät reilusti ylikypsiksi, viinien aromit ovat täyteläisiä ja niissä on kypsien hedelmien, luumun ja herukkahillon sekä kuivien hedelmien vivahteita ja makea, pehmeä ja tasapainoinen maku.

Välimeren kuiva kesäilmasto ja kalkkikiviperäinen maaperä tuottavat viinejä, joissa on runsaasti hedelmäisiä ja kukkaisia aromeja, kuten persikka, tuore aprikoosi, appelsiininkukka ja sitrushedelmät, ja jotka ovat myös erittäin raikkaita ja joissa on tyypillisesti mineraalinen rakenne.

Nämä valko- ja punaviinit ovat makeita, mutta eivät äiteliä, sillä niissä on sopivasti hapokkuutta. Viinien valmistuksessa käytetyille rypälelajikkeille ominaiset aromit sopivat hyvin yhteen Sisilian ja paikallisen alueen perinteisten pikkuleipien ja muiden leivonnaisten (sisilialaiset Cassata, Cannoli, Dolci di mandorla jne. ja paikalliset Nucleoli, Minni di virdini ja kuivat pikkuleivät) kanssa.

9. Olennaiset lisäedellytykset

Pullottaminen rajatulla alueella

Oikeudellinen kehys:

EU:n lainsäädäntö

Lisäedellytyksen tyyppi:

Pullottaminen rajatulla maantieteellisellä alueella

Edellytyksen kuvaus:

Asetuksen (EY) N:o 607/2009 8 artiklan mukaisesti pullotuksen on tapahduttava rajatulla maantieteellisellä alueella, jotta voidaan turvata suojatun alkuperänimityksen ”Menfi” saaneen viinin laatu ja maine sekä taata sen alkuperä ja varmistaa asianmukaisten tarkastusten tehokkuus. Suojatun alkuperänimityksen ”Menfi” saaneiden viinien erityispiirteet ja ominaisuudet, jotka liittyvät viinien alkuperäalueeseen, voidaan taata paremmin, jos viini pullotetaan tuotantoalueella. Rajatun alueen tuottajilla on tarvittavat tiedot ja taidot soveltaa ja noudattaa viinin kuljetusta ja pullottamista koskevia teknisiä sääntöjä. Tällä vaatimuksella vältetään tuotteen kuljetuksesta pullotettavaksi alueen ulkopuolella mahdollisesti aiheutuvat riskit, joita ovat muun muassa liian korkeasta tai alhaisesta lämpötilasta aiheutuva hapettuminen ja tuotteen huononeminen ja lämpöstressi, jotka vaikuttavat haitallisesti viinin kemiallis-fyysisiin ominaisuuksiin (hapokkuus, polyfenolit ja värin antavat aineet) sekä aistinvaraisiin ominaisuuksiin (väri, aromi, maku) ja stabiiliuteen. Mikrobiologisen kontaminaation (joka aiheutuu bakteereista, viruksista, sienistä, homeesta tai hiivoista) riski on myös pienentynyt. Tämä vaatimus hyödyttää viinintuottajia, jotka ovat tietoisia riskeistä ja vastuussa suojatun alkuperänimityksen laadun säilyttämisestä, ja antaa kuluttajille takeet viinien alkuperästä ja laadusta sekä siitä, että viini on tuote-eritelmän mukainen. Lisäksi toimivaltaisten elinten tekemät tarkastukset ovat tehokkaampia pienemmällä alueella.

Nimen ”Sicilia” käyttö viitteenä suurempaan maantieteelliseen yksikköön

Oikeudellinen kehys:

EU:n lainsäädäntö

Lisäedellytyksen tyyppi:

Merkintöjä koskevat lisävaatimukset

Edellytyksen kuvaus:

Suurempaan maantieteelliseen yksikköön viittaavaa nimeä ”Sicilia” voidaan käyttää suojatun alkuperänimityksen ”Menfi” tuote-eritelmän 1 artiklassa tarkoitettujen viinien merkinnöissä ja esillepanossa voimassa olevan Euroopan unionin ja kansallisen lainsäädännön mukaisesti.

Maantieteellisten lisämainintojen käyttö

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisävaatimukset

Edellytyksen kuvaus:

Viinitiloihin, joilla viinien valmistuksessa käytettäviä rypäleitä tosiasiassa viljellään, viittaavia maantieteellisiä lisämainintoja voidaan käyttää tuote-eritelmän 1 artiklassa tarkoitettujen viinien merkinnöissä ja esillepanossa lain nro 238/2016 31 §:n 10 momentin mukaisesti. Luettelo Sisilian alueen maantieteellisistä lisämaininnoista (jotka koskevat viinitiloja) päivitetään vuosittain ja se on saatavilla verkossa osoitteessa

http://pti.regione.sicilia.it/portal/page/portal/PIR_PORTALE/PIR_LaStrutturaRegionale/PIR_AssessoratoregionaledelleRisorseAgricoleeAlimentari/PIR_DipAgricoltura/PIR_AreeTematiche/PIR_Servizi/PIR_BrandSiciliaeMarketingterritoriale/PIR_Riconoscimentoetuteladeiprodottidiqualita/PIR_ElencopositivodellaRegioneSiciliadellemenzionivigna/Allegato%201%20al%20DDG%201337_2019.pdf

Viinien ja kuohuviinien tuotantoaluetta koskeva poikkeus

Oikeudellinen kehys:

EU:n lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

EU:n voimassa olevan lainsäädännön mukaisesti viinien valmistukseen liittyviä toimia voidaan toteuttaa rajatun tuotantoalueen ja erityisesti seuraavien Menfin kunnan välittömässä läheisyydessä sijaitsevien kuntien hallintoalueella: Montevago, Santa Margherita Belice, Sambuca di Sicilia, Sciacca ja Castelvetrano. Kuohuviinejä voidaan valmistaa Regione Sicilian hallintoalueella, johon tuotantoalue kuuluu.

Linkki eritelmään

https://www.politicheagricole.it/flex/cm/pages/ServeBLOB.php/L/IT/IDPagina/13264

(1) EUVL L 347, 20.12.2013, s. 671.